Merkezê Çapemenî û Îrtîbatî yê HPG’yî  bi eşkerayîşêk derheqê çalakîyanê gerîlayan de zanayîş da.
Eşkerayîya HPG’yî wina ya: ‘’ 1’ê Tebaxe de hêzanê ma qezaya Qilabanî ya Şirnexî de vera îşxalkaranê Tirkî çalakîyêk virşate. Çalakîya ke hêzê ma heta mewzîyanê dişmenî şîyî û  leşkerî mesafeyê nêzdîyî ra ameyî pirodayene de  14 leşkerî ameyî kiştene û xeylî zî birîndar bîyî. Dimayê çalakîye herême ameye bombardûmankerdene. Roja bînê derûdorê Qilê Şehîd Welatî de operasyon ame destpêkerdene. Pêkewtişan de 6 leşkerçê Tirkî ameyî kiştene 4 zî birîndar bîyî. Nê operasyonî de 4 embezê ma yê ke heta guleyê xo yê peyênî şer kerd, seba ke esîr destê dişmenî mekewê bombayê xo xo ser teqnayî û tewrê kerwanê şehîdan bîyî. Nasnameyê embezanê ma do rayapêroyî dir bêrê parekerdene.
Çalakîya sabotajî
29’ê Temmuze de qezaya Çelê ya Colemêrgî  de hêzanê ma vera wesayîtêko Qilê Stûna rê melzemeyê eskerîyî kiriştêne çalakîyêk viraşte. Çalakîya sabotajî de  yew eskero payeberz û kontrayêk birîndar bîyî.
Hêrişê Hewayîyî
2’ê Tebaxe de teyareyanê şerî yê artêşa Tirkî mintiqaya Xantûrî ya herêma Hetanînî yê pabesteyê Wareyê Pawitişî yê Medya bombardûman kerd. Nê bombardûmanî de vînîbîyayeyê ma çîn ê.’’
